stanford-oval/wikipedia huggingface dataset:
Nicolae Titulescu
Titulescun politiikan tuho, maanpakolaisuus ja muisto

Titulescusta oli näin tullut maanpakolainen. Hän asui ensin Sveitsissä, mutta myöhemmin Ranskassa. Sveitsissä olon jälkeen hän palasi vuonna 1937 hetkeksi kotimaahansa Romaniaan, mutta äärioikeistolaisen ja fasistisen Rautakaarti-liikkeen uhkaukset pakottivat hänet poistumaan maasta. Titulescun ulkopoliittinen linja koki 1930-luvun lopulla Euroopassa täydellisen tappion. Pikku entente hajosi natsi-Saksan politiikan johdosta. Unkari sai rajoihinsa korjauksia Wienin ensimmäisen ja toisen välitystuomion perusteella. Osa Transsilvaniasta palautettiin Unkarille. Molotov-Ribbentrop-sopimuksen perusteella Neuvostoliitto miehitti Bessarabian kesäkuussa 1940.,
Poliittisen uransa aikana Titulescu sai kunniatohtoriudet Ateenan ja Bratislavan yliopistoista tunnustuksena toiminnalleen kansainvälisestä rauhanomaisesta yhteistyöstä. Ammatillisella urallaan Titulöescu julkaisi vuodesta 1904 alkaen yli 30 tieteellistä julkaisua romanian, ranskan, englannin, saksan ja italian kielillä. Aiheina olivat talous, rahoitus, sosiaalipolitiikka ja diplomatia.
Nicolae Titulescu kuoli maaliskuussa 1941 Ranskan Cannesissa sairastettuaan pitkään. Hänet haudattiin Cannesiin, mutta kommunistivallan kaaduttua Titulescun maalliset jäännökset siirrettiin vuonna 1992 Ranskasta Romaniaan ja haudattiin oman testamentin mukaisesti Brasoviin. Titulescun kunniaksi Brasovin keskuspuisto nimettiin hänen kunniakseen vuonna 1993. Puistossa on myös patsas hänestä. Brasovissa nimettiin vuonna 1998 paikallinen ammattikorkeakoulu hänen nimelleen. Titulescu sai Romaniassa myös muuta tunnustusta, sillä Bukarestiin vuonna 1990 perustettu yksityinen yliopisto on nimetty hänen mukaansa "Nicolae Titulescu" -yliopistoksi. Perustetun yliopiston opetus ja tutkimus suuntautui oikeustieteeseen, taloustieteeseen ja hallintotieteeseen, jotka Titulescun omasa toiminnassa olivat keskeisiä osa-alueita. Vuosina 2007 ja 2018 Romaniassa on julkaistu myös häntä kuvaavat postimerkit.
Aiheesta muualla

Kuvia tai muita tiedostoja aiheesta Nicolae Titulescu Wikimedia Commonsissa
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Norja  Espanja  Ranska  BnF data  Saksa  Israel  Yhdysvallat  Tšekki  Kreikka  Alankomaat  Puola  Portugali  Vatikaani 
Henkilöt:  Deutsche Biographie  DDB  Trove 
Muut:  SNAC  IdRef 
Kuvan oton aikaan vuonna 1932 Titulescu oli uransa huipulla. Kuvassa Pikku ententen edustajat kokouksessaan Belgradissa.  Tšekkoslovakian presidentti Edvard Beneš, Romanian ulkoministeri Titulescu ja Jugoslavian ulkoministeri Jevtitsch.
Titulescun muistomerkki Brasovissa, jonne hänet on haudattu vuonna 1992 kommunistivallan kaatumisen jälkeen.
Titulescusta julkaisi Romanian postilaitos vuonna 2007 postimerkin..
Energia Liettuassa

Tuulipuisto E85. Tuulivoimalla tuotetaan yli 40% Liettuan sähköstä.
Vanha tuulimylly.
Energia Liettuassa kuvaa Liettuan energian tuotantoa, kulutusta ja siirtoa.
Energian kulutus

Energiankulutus asukasta kohti vuonna 2022 oli 85,2  miljoonaa BTU:ta, maailmassa 63:nneksi suurinta.
Vuonna 2022 loppukäyttäjistä suurimmat ryhmät olivat  liikenne (35%) ja kotitalouksien energiankäyttö (25%). Teollisuuden osuus oli 16%.
Vuonna 2024 ensirekisteröidyistä henkilöautoista yleisimmin käyttövoimana oli ei-ladattava hybridi, joiden osuus, 46%, oli Euroopan suurin. Seuraavaksi suosituimmat olivat bensiinimoottori (26%) ja diesel (14%). Täyssähköautoja ostettiin 5,9% uusista autoista, lataushybrideitä 5,6%..
Energian tuotanto

Liettuan energiankulutus vuonna 2023 jakaantui eri lähteiden kesken seuraavasti:
öljy: 46 %
biopolttoaineet ja jätteenpoltto: 27 %
maakaasu: 21 %
kivihiili: 1,9 %
vesivoima: 0,6 %
Liettuan sähköntuotanto jakautui vuonna 2022 eri lähteiden kesken seuraavasti:
tuulivoima: 42,8 % kokonaiskapasiteetista
fossiiliset polttoaineet: 28 %
vesivoima: 6,6 %
aurinkoenergia: 4,7 %
Liettuassa on kaksi suljettua ydinreaktoria Ignalinan ydinvoimalassa.
Sähkönsiirto

Sen jälkeen kun kaksi Ignalinan reaktoria suljettiin vuosina 2004 ja 2009, Liettua siirtyi sähkön viejästä tuojaksi. Vuonna 2020 noin 70 % maan sähköntarpeesta katettiin tuonnilla.
Pitkään valmisteltu irtautuminen Venäjän sähköverkosta tapahtui vihdoin helmikuussa 2025.
Yhteydet EU:n alueelle on rakennettu 2010-luvulla: Viroon ja Suomeen Estlink  (650 MWe, otettu käyttöön 2014), Puolaan LitPol Link (500 MWe, otettu käyttöön 2015) ja Ruotsiin NordBalt (700 MWe, otettu käyttöön 2016).
Kansalliset sähkönsiirron suurjänniteverkot omistava ja niitä operoiva kantaverkkoyhtiö on nimeltään Litgrid.
Double Up

| Double Up R>  Kelly |
| --- | --- | --- |

Studioalbumin tiedot
 Äänitetty : 2006–2007
 Julkaistu: 29. toukokuuta 2007 (katso julkaisuhistoria)
 Tuottaja(t): R. Kelly, Polow da Don, The Runners, Khao, Lil' Ronnie, Mysto & Pizzi
 Tyylilaji: R&B, hip hop
 Kesto: 68.46
 Levy-yhtiö: Jive Records, Zomba
R. Kellyn muut julkaisut
| Remix City Vol. 1 2005 | Double Up 2007 | Untitled 2010 |
Singlet albumilta Double Up
 ”I’m a Flirt (Remix)” Julkaistu: 2. maaliskuuta 2007  ”Same Girl” Julkaistu: 29. toukokuuta 2007  ”Rock Star” Julkaistu: 22. marraskuuta 2007
Double Up on R&B-artisti R. Kellyn yhdestoista studioalbumi. Albumin julkaisivat Jive Records ja Zomba.
Taustatietoa

Albumi julkaistiin Jamaikalla 9. tammikuuta 2007, Yhdysvalloissa 29. toukokuuta 2007 ja Yhdistyneessä kuningaskunnassa vasta 1. maaliskuuta 2008.
Albumia myytiin Yhdysvalloissa ensimmäisellä viikolla 935 000 kappaletta, joten se sijoittui Billboard 200 -listan ykköspaikalle. Albumi on R. Kellyn viides albumi, joka on saavuttanut saman listan ykköspaikan. Britannian albumilistalla levy kohosi 10. sijalle.
Kappaleet

The Champ – 1.50 (feat. Swizz Beatz)
Double Up – 4.48 (feat. Snoop Dogg)
Tryin’ to Get a Number – 3.47 (feat. Nelly)
Get Dirty – 3.56 (feat. Chamillionaire)
Leave Your Name – 3.27
Freaky in the Club – 4.35
The Zoo – 3.39
I’m a Flirt (Remix) – 5.32 (feat. T.I. & T-Pain)
Same Girl – 4.12 (feat. Usher)
Real Talk – 3.00
Hook It Up – 4.15 (feat. Huey)
Rock Star – 4.47 (feat. Ludacris & Kid Rock)
Best Friend – 4.41 (feat. Keyshia Cole & Polow Da Don)
Rollin’ – 4.47
Sweet Tooth – 2.50
Havin’ a Baby – 3.34
Sex Planet – 5.35
Rise Up – 3.31
Kappaleet > Kansainvälinen painos

Ringtone – 3.41 (USA, Japani, Kanada, Australia, UK, Venäjä & iTunes)
I Like Love – 3.20 (Japani & Kanada)
Ooh Baby – 3.38 (iTunes, Filippiinit, Meksiko & Espanja)
Good Sex – 3.40 (feat. Twista) (iTunes, Etelä-Amerikka, Uusi-Seelanti, Afrikka, Irak, Israel, Turkki, Puola & Intia)
Julkaisuhistoria

| Maa | Päiväys |
| --- | --- |
 Jamaika: 9. tammikuuta 2007
 Haiti: 29. toukokuuta 2007
 Yhdysvallat: 29. toukokuuta 2007
 Japani: 10. joulukuuta 2007
 Alankomaat: 1. maaliskuuta 2008
 Britannia: 1. maaliskuuta 2008
Listasijoitukset

| Lista (2007) | Sijoitus |
| --- | --- |
U.S. Billboard 200: 1
U.S. Billboard Top R&B/Hip-Hop Albums: 1
UK Albums Chart: 10
Canadian Albums Chart: 19
German Album Chart: 46
Dutch Album Chart: 34
Italian Album Chart: 62
European Album Chart: 1
| n k R>  Kelly |
| --- | --- |
Studioalbumit:  12 Play  R. Kelly  R.  TP-2.com  Chocolate Factory  Happy People/U Saved Me  TP.3 Reloaded  Double Up  Untitled  Love Letter  Write Me Back  Black Panties  The Buffet  12 Nights of Christmas 
Yhteistyöalbumit:  Born into the '90s (Public Announcementin kanssa)  The Best of Both Worlds (Jay-Z:n kanssa)  Unfinished Business (Jay-Z:n kanssa) 
Kokoelma-albumit:  The R. in R&B Collection, Vol. 1  Remix City Vol. 1  My Diary  Playlist: The Very Best of R. Kelly  Epic
Dubai Frame

| Dubai Frame |
| --- | --- |

Sijainti:  Dubai, Yhdistyneet arabiemiraatit
Koordinaatit:  25°14′08″N 55°18′01″E﻿ / ﻿25.23553°N 55.30032°E﻿ / 25.23553; 55.30032
Rakennustyyppi:  maamerkki
Valmistumisvuosi:  1. tammikuuta 2018
 fiDubai Frame 
  
Dubai Frame (arab. برواز دبي‎) on Dubaissa Yhdistyneissä arabiemiraateissa sijaitseva valokuvakehystä mukaileva maamerkki, joka rakennettiin vuosina 2013–2018.
Rakennuksen suunnittelusta järjestettiin kilpailu vuonna 2005. Kilpailuun osallistui 926 ehdokasta, ja voittajaksi valittiin Fernando Donis. Hän voitti suunnittelustaan 100 000 dollaria.
Dubai Frame on valmistettu betonista, alumiinista, teräksestä ja lasista. Rakennuksessa on kaksi tornia, jotka on yhdistetty sillan kautta. Rakennus on 150 metriä korkea, ja tornit yhdistävä silta on 93 metriä pitkä. Osa sillan lattiasta on korvattu ihmisen painon kestävällä lasilla.
Aiheesta muualla

Kotisivut (englanniksi)
Hedda Hopper

| Hedda Hopper |
| --- | --- |
 Hedda Hopper vuonna 1930.
Henkilötiedot
Koko nimi:  Elda Furry
Syntynyt: 2. toukokuuta 1885 Hollidaysburg, Pennsylvania
Kuollut: 1. helmikuuta 1966 (80 vuotta) Los Angeles, Kalifornia
Ammatti:  näyttelijä, juorukolumnisti
Puoliso:  DeWolf Hopper (1913–1922)
Näyttelijä
Aktiivisena:  1908–1966
Aiheesta muualla
IMDb
Hedda Hopper (oikealta nimeltään Elda Furry; 2. toukokuuta 1885 Hollidaysburg, Pennsylvania – 1. helmikuuta 1966 Los Angeles, Kalifornia) oli yhdysvaltalainen näyttelijä  ja juorupalstaa kirjoittanut kolumnisti. Hopper oli yksi Yhdysvaltain tunnetuimmista kolumnisteista Louella Parsonsin ohella. Ennen kirjoittamista Hopper oli työskennellyt näyttelijänä. Hopperin omaa kolumnia Hedda Hopper’s Hollywood julkaistiin Los Angeles Timesissa.
Hedda Hopper kasvoi yhdeksänlapsisessa perheessä Pennsylvaniassa. Hän jätti kahdeksannen luokan kesken auttaakseen kotona ja isänsä lihakaupassa, ja kadehti veljiensä vapautta. Nähtyään Ethel Barrymoren lavalla, Hopper päätti tulla näyttelijäksi. Hän opiskeli musiikkia Pittsburghissa ja liittyi sitten kiertueseurueeseen New Yorkissa. Vuonna 1908 hän esiintyi The Pied Piperin kuorossa ja tapasi näyttelijä DeWolf Hopperin, joka oli häntä 27 vuotta vanhempi; hänestä tuli hänen viides vaimonsa ja hän muutti nimensä Heddaksi.
Poikansa syntymän jälkeen vuonna 1915 Hopperit muuttivat  Hollywoodiin. Hedda teki pieniä näyttämö- ja elokuvarooleja, joilla hän sai taloudellisen riippumattomuuden. Hopperit erosivat vuonna 1922.
Vuonna 1938 Hopper aloitti palstansa "Hedda Hopper's Hollywood". Hänellä oli elokuva- ja teatteritaustansa takia erinomaiset kontaktit. Hänestä tuli mahtava kilpailija juorukuningatar Louella Parsonsille, ja hänet tunnettiin kaikialla elegantista hatustaan. Kolumnisti Hopperin politiikka muuttui yhä konservatiivisemmaksi ja hänen moraalinsa ankarammaksi. Hän kampanjoi kiivaasti kommunismia vastaan Hollywoodissa. Huipussaan hänellä oli 35 miljoonaa lukijaa.
Tarkalleen ottaen Hopper ei kirjoittanut tekstejään itse, vaan saneli henkilökunnalleen, jotka sitten tarkistivat ja kirjoittivat kolumnin lopullista hyväksyntää varten. Hän ei osannut oikeinkirjoitusta tai kielioppia eikä välittänyt niistä.
Aiheesta muualla

Kuvia tai muita tiedostoja aiheesta Hedda Hopper Wikimedia Commonsissa
Hedda Hopper Internet Movie Databasessa. (englanniksi)
| Auktoriteettitunnisteet  |
| --- | --- |
Kansainväliset:  FAST  ISNI  VIAF 2  WorldCat 2 
Kansalliset:  Ranska  BnF data  Saksa  Yhdysvallat  Ruotsi  Japani  Australia  Alankomaat 
Tieteilijät:  CiNii 
Taiteenala:  MusicBrainz 
Henkilöt:  Trove
Apinoiden planeetta

| Apinoiden planeetta> La planète des singes |
| --- | --- |

Alkuperäisteos
Kirjailija:  Pierre Boulle
Kieli:  ranska
Genre:  tieteiskirjallisuus
Julkaistu:  1963
Suomennos
Suomentaja:  Outi Nyytäjä
Kustantaja:  Otava
Julkaistu:  1964
Ulkoasu:  sidottu
Löydä lisää kirjojaKirjallisuuden teemasivulta
Apinoiden planeetta (La planète des singes) on Pierre Boullen vuonna 1963 julkaistu tieteisromaani. Sen pohjalta on tehty suoraan kaksi elokuvaa ja useita jatko-osia.
Sovitukset > Alkuperäiset elokuvat

Apinoiden planeetta (Planet of the Apes,  1968) ohjaajana Franklin J. Schaffner ja pääosassa Charlton Heston
Paluu apinoiden planeetalle (Beneath the Planet of the Apes, 1970)
Pako apinoiden planeetalta (Escape from the Planet of the Apes, 1971)
Apinoiden planeetan valloitus (Conquest of the Planet of the Apes, 1972)
Taistelu apinoiden planeetasta (Battle for the Planet of the Apes, 1973)
Sovitukset > Tim Burtonin elokuva

Apinoiden planeetta (Planet of the Apes, 2001) ohjaajana Tim Burton ja pääosassa Mark Wahlberg
Sovitukset > Reboot elokuvasarja

Vain nimeltään. Rebootin tarina on eri kuin alkuperäisessä kirjassa.
Ensimmäinen Trilogia
Apinoiden planeetan synty (Rise of the Planet of the Apes, 2011) ohjaajana Rupert Wyatt
Apinoiden planeetan vallankumous (Dawn of the Planet of the Apes, 2014) ohjaajana Matt Reeves
Sota apinoiden planeetasta (War for the Planet of the Apes, 2017) ohjaajana Matt Reeves
Toinen Trilogia
Kingdom of the Planet of the Apes (Kingdom of the Planet of the Apes, 2024) ohjaajana Wes Ball
Sovitukset > Oheistuotteet

Televisiosarjaa Apinoiden planeetta tehtiin 14 jaksoa vuonna 1974.
Piirrossarjaa Paluu Apinoiden planeetalle (Return to the Planet of the Apes) tehtiin 13 jaksoa vuonna 1975.
Televisioelokuva Jäähyväiset apinoiden planeetalle (Farewell to the Planet of the Apes, 1981) oli itse asiassa kahdesta televisiosarjan jaksosta leikattu elokuva.
Lisäksi julkaistiin oheistuotteina useita elokuviin liittyviä sarjakuvia.
Aiheesta muualla

Toni Jerrman: Apinoiden planeetta (Arkistoitu – Internet Archive). Tähtivaeltaja 3/2001.
Subaru Legacy
Kronologia

| --- | --- |
Marraskuu 1988: Legacyn tuotanto alkaa Gunma Yajima -tehtaalla
Tammikuu 1989: Legacy tekee uuden FIA:n vahvistaman 100 000 km:n nopeusmaailmanennätyksen keskinopeudella 223,345 km/h.
Helmikuu 1989: Esittely Japanissa
Huhtikuu 1989: Esittely Yhdysvalloissa
Syyskuu 1989: Esittely Euroopassa
Syyskuu 1989: Tuotanto alkaa SIA:ssa
Lokakuu 1989: 200-hevosvoimainen turboahdettu GT tulee markkinoille Japanissa
Huhtikuu 1990: Legacy lähtee mukaan Rallin MM-sarjaan (WRC)
Elokuu 1993: Legacy voittaa New Zealand MM-rallin (WRC)
Syyskuu 1993: Toisen sukupolven Legacy tekee FIA:n hyväksymän massatuontantofarmariautojen nopeusmaailmanennätyksen yhden kilometrin matkalla. Paikkana on Bonneville Speedway Salt Lake Cityn lähistöllä Utahissa. Keskinopeus on 249,981 km/h.
Lokakuu 1993: Toisen sukupolven Legacy tekee ensiesiintymisensä Japanissa
Lokakuu 1994: 250T-versio 2,5-litraisella neloskoneella Japanin markkinoille
Kesäkuu 1995: SIA aloittaa Outbackin tuotannon
Heinäkuu 1995: SIA aloittaa moottoreiden kokoonpanon
Kesäkuu 1996: GT-B esiteltiin Japanissa. Mallissa oli 280 hevosvoiman moottori ja Bilsteinin kaksiputkiset iskunvaimentimet (käännettyä tyyppiä)
Tammikuu 1997: Japanin tuotanto ylittää miljoonan rajan
Huhtikuu 1998: Kolmannen sukupolven Legacy-farmari tekee uuden FIA:n hyväksymän nopeusennätyksen kilometrin matkalla. Keskinopeus on 270,532 km/h.
Kesäkuu 1998: Täysin uusi, kolmannen sukupolven Legacy esitellään Japanissa
Joulukuu 1998: B4-porrasperä tekee ensiesiintymisensä Japanissa
Joulukuu 1998: Palkitaan RJC:n vuoden 1998-99 autona Japanissa
Helmikuu 2000: B4-Blitzen versio esitellään Japanissa
Toukokuu 2000: Lancaster 6 3,0 litran 6-koneella esitellään Japanissa
Kesäkuu 2002: SIA juhlii miljoonan Subarun tuotantoansa
Tammikuu 2003: SIA:sta tulee FHI:n täysin omistama tytäryhtiö
Toukokuu 2003: Neljännen sukupolven Legacy lanseerataan Japanissa
Marraskuu 2003: Palkitaan vuoden 2003-2004 autona Japanissa
Joulukuu 2003: Myynti ylittää miljoonan rajan Japanissa
Maaliskuu 2005: Maailmanlaajuinen tuotanto ylittää kolmen miljoonan auton rajan
Mallien julkaisuaikataulu, maailma

Mallit on tyypillisesti esitelty ensin Japanissa ja valituilla markkinoilla, kuten Uudessa-Seelannissa ja Chilessä, ennen kuin ne on esitelty Euroopan ja Pohjois-Amerikan markkinoilla. Syynä on mahdollisesti se, että kolmessa ensin mainitussa on kaikissa vasemmanpuoleinen liikenne.
Sukupolvi I: 1989–1992
Sukupolvi II: 1993–1997
Sukupolvi III: 1998–2003
Sukupolvi IV: 2004–2009
Sukupolvi V: 2010-
Isuzu myi ensimmäisen sukupolven Legacyä Japanissa Aska CX -nimellä vuosina 1990-1994.
Mallien julkaisuaikataulu, Pohjois-Amerikka

Pohjois-Amerikassa mallit on julkaistu yleensä kaksi vuotta Japanin jälkeen johtuen siitä, että kaikki Pohjois-Amerikassa myytävät Legacyt rakennetaan Subarun Indianan tehtaalla Lafayettessä.
Sukupolvi I: 1990–1994
Sukupolvi II: 1995–1999
Sukupolvi III: 2000–2004
Sukupolvi IV: 2005–
Alustakoodit

Sukupolvi I: BC - Sedan, BF - Farmari
Sukupolvi II: BD - Sedan, BG - Farmari
Sukupolvi III: BE - Sedan, BH - Farmari
Sukupolvi IV: BL - Sedan, BP - Farmari
Sukupolvi V: BM - Sedan, BR - Farmari
(muita samanlaisia alustakoodeja on VIN-numeroita varten Pohjois-Amerikan markkinoilla. Esimerkiksi BF saatetaan kirjoittaa BJ joissakin Legacy-farmareissa. Mainitut alustakoodit esiintyvät lähes poikkeuksetta kaikille malleille.)
Tuotantoluvut

| 0 | 1 | 2 | 3 |
| --- | --- | --- | --- |
|  | Japani | SIA | Yhteensä |
| Ensimmäisen sukupolven Legacy | 620 444 | 204 168 | 824 612 |
| Toisen sukupolven Legacy | 495 471 | 466 354 | 961 825 |
| Kolmannen sukupolven Legacy | 434 624 | 467 447 | 902 071 |
| Neljännen sukupolven Legacy | 204 776 | 106 716 | 311 492 |
| Yhteensä | 1 755 315 | 1 244 685 | 3 000 000 |
Tuotantomäärät 14.3.2005
Moottorit

EJ-sarjan moottori esiteltiin ensimmäiseksi Legacyssä. Se tarjoaa monta tärkeää parannusta aiempiin moottoreihin verrattuna, kuten viisi runkolaakeria kolmen sijasta. Kaikki Legacy-moottorit ovat vastaiskumoottoreita, joissa kummallakin puolella on vähintään yksi nokka-akseli. EJ20:ssa on hienoa sen monipuolisuus - mikä tahansa EJ-mallin moottori sopii mihin tahansa vuosien 1990 ja 2006 välillä tehtyyn Subaruun.
Sekalaista

Toisen sukupolven Legacyn ulkoasun suunnitteli Olivier Boulay, joka palkattiin Subarulle vähäksi aikaa. Hän on vaikuttanut myös useisiin Mitsubishin projekteihin ja ottaa osaa Maybach 57:n ja 62:n suunnitteluun.
Japanin markkinoilla Legacystä on monia koristeluversioita, joilla on moninaisia nimiä (esimerkiksi Brighton, Lancaster, VZ). Ehkä kaikkein hämmentävin kaikista on vuoden 1993 Subaru Touring Bruce, joka nimettiin niin Bruce Willisin otettua osaa kotimarkkinoiden mainoskampanjaan.
1989-1994 Subaru Legacy
1995-1999 Subaru Legacy
2000-2004 Subaru Legacy
2005-2006 Subaru Legacy
2007- Subaru Legacy
Jorma Vuoksenmaa

| Jorma Vuoksenmaa> Henkilötiedot |
| --- | --- |
Syntynyt: 23. syyskuuta 1962 (ikä 62) Hämeenlinna
Ammatti:  Urheiluvedonlyönnin ammattilainen
Muut tiedot
Merkittävät teokset: Urheiluvedonlyönti – Voittajan opas (1999), Pelaajalta pelaajille (2016)
Jorma Tapio Vuoksenmaa (s. 23. syyskuuta 1962 Hämeenlinna) on suomalainen urheiluvedonlyönnin ammattilainen, sijoittaja ja analyytikko. Urheiluvedonlyönnin lisäksi Vuoksenmaa pelaa myös pokeria sekä on voittanut backgammonin joukkuemaailmanmestaruuden Monacossa 1990 yhdessä Petri Pietilän ja Antti Lehmusvirran kanssa. Hän on esiintynyt asiantuntijana urheiluvedonlyöntiä ja totopelejä käsittelevissä kysymyksissä useissa eri medioissa kuten Radio Suomessa ja MTV:ssä.
Vedonlyöntifilosofiansa Vuoksenmaa on kertonut perustuvan suuria massoja vastaan pelaamiseen, esimerkiksi valitsemalla pelikohteiksi vedonlyöjien enemmistön hyljeksimiä altavastaajia.
Vuoksenmaa aloitti vedonlyönnin ravien parissa jo kouluikäisenä, siirtyen myöhemmin myös urheiluvedonlyöntiin. Ylioppilaaksi kirjoitettuaan Vuoksenmaa opiskeli muutaman vuoden matematiikkaa Helsingin yliopistossa, työskennellen samaan aikaan ravivihjaajana. 1980-luvun puolivälissä hän lopetti opinnot ja siirtyi kertoimenlaskijaksi brittiläiselle SSP Overseas Betting -vedonlyöntiyhtiölle Lontooseen. Palattuaan Suomeen Vuoksenmaa perusti vuonna 1993 urheiluvedonlyöntivihjeitä myyvän European Sports Betting Consultants (ESBC) -yrityksen.
Jorma Vuoksenmaa julkaisi vuonna 1999 urheiluvedonlyöntiä käsittelevän kirjan Urheiluvedonlyönti – Voittajan opas. Kirja on käännetty ruotsiksi, saksaksi ja englanniksi ja sitä on myyty maailmanlaajuisesti yli 20 000 kappaletta. Päivitetty versio teoksesta, nimeltään Pelaajalta pelaajille, ilmestyi 2016.
Vuoksenmaa on urallaan ollut osallisena useissa suurvoitoissa. Helmikuussa 2012 hän oli mukana voittamassa Suomen kaikkien aikojen suurinta raviveikkausvoittoa. Kuopion ravien Toto75-kierroksen voitto oli lopulta 1 012 439 euroa. Toukokuussa 2014 Vuoksenmaa oli neljän pelaajan kimpassa voittamassa Englannin laukkavedonlyönnin historian suurinta tunnettua voittoa Scoop6-pelissä, 2,6 miljoonaa puntaa. Uransa suurimmaksi saavutukseksi Vuoksenmaa nimeää kirjassaan Pelaajalta pelaajille vuoden 2015 NFL Spreadex Super Challengen voiton.
Vuoksenmaan essee "Oddsmaking and Sports Betting in European Wagering Markets" on julkaistu kokoelmassa Gambling and Commercial Gaming: Essays on Business, Economics, Philosophy and Science.
Keväällä 2006 Vuoksenmaa oli puolustuksen asiantuntijatodistajana Helsingin käräjäoikeuden ns. pokerioikeudenkäynnissä.
Vuoksenmaan sisko on elokuvaohjaaja Johanna Vuoksenmaa.
Aiheesta muualla

Jorma Vuoksenmaa Twitterissä
ESBC:n sivut (Arkistoitu – Internet Archive)
Jorma Vuoksenmaa Hendon Mob -pokeritietokannassa
Haastettelussa Jorma Vuoksenmaa - Miten pelisijoittaja pärjää pörssissä? | Sijoitustieto.fi
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Saksa  Suomi (KANTO) 
Muut:  IdRef
Kim Nieminen

| Kim Nieminen> Henkilötiedot |
| --- | --- |
Syntynyt: 28. joulukuuta 2001 (ikä 23) Helsinki, Suomi
Kansalaisuus:   Suomi
Jääkiekkoilija
Lempinimi:  Kimmo
Pelipaikka:  oikea laitahyökkääjä
Maila:  vasen
Pituus:  177 cm
Paino:  80 kg
Seura
Seura:  Odense Bulldogs
Sarja:  Metal Ligaen
Pelaajaura
Pääsarjaura:  2021–
Aik. seurat:  Pelicans (SML) Lukko (SML) Sport (SML) JoKP (Mestis) Jukurit (SML)
Kim Nieminen (s. 28. joulukuuta 2001 Helsinki) on suomalainen jääkiekkoilija, joka pelaa Tanskan Metal Ligaenin Odense Bulldogsissa. Hän on pelipaikaltaan oikea laitahyökkääjä.